Fredrik Bajer

Fredrik Bajer (født 21. april 1837 i Næstved, død 22. januar 1922 i København) var en dansk forfatter, lærer og politiker. Sammen med svenske Klas Pontus Arnoldson mottok han Nobels fredspris i 1908, for sitt lange arbeid for fred.

Etter å ha deltatt i andre slesvigske krig i 1864 bosatte Bajer seg i København. Han livnærte seg som lærer, forfatter og oversetter. Han hadde flere interesser og blant de viktigste var kvinnesaken, utviklingen av det nordiske fellesskapet og det internasjonale fredsarbeidet. I 1871 var han sammen med ektefellen Matilde Bajer medstifter av Dansk Kvindesamfund og i 1886 av Kvindelig Fremskridtsforening. Bajer var pasifist og stifter av Dansk Fredsforening og Det internasjonale fredsbyrå i Bern i Sveits.

Bajer var medlem av Folketinget som representant for Venstre i perioden 1872–1895.

 Norske frimerker 
Fredrik Bajer er avbildet på to norske frimerker sammen med Arnoldson. Frimerkene kom ut i 1968, ved 60-årsjubileet for nobelpristildelingene. 
 NK 615, 65 øre rødlig brun, opplag: 4 731 000 
 NK 616, 90 øre blå, opplag: 2 456 000

 Referanser 

Kategori:Danske sakprosaforfattere
Kategori:Nobelprisvinnere (fred)
Kategori:Danske nobelprisvinnere
Kategori:Folketingsmedlemmer
Kategori:Venstre-politikere (Danmark)
Kategori:Personer fra Næstved